
Koha-aadressi määramine

(5. Paemurru tn 22)

1. Asjaolud ja menetluse käik
Vabariigi Valitsuse 08.10.2015. a. määruse nr 103 „Aadressiandmete süsteem“ § 6 lõike 2 punkti 5 kohaselt korrastab aadressiandmete esitaja ehk kohalik omavalitsus aadressiandmeid või korraldab nende korrastamist vastavalt õigusaktides sätestatule kooskõlastatult koha-aadressi määrajaga.
Ruumiandmete seaduse § 48 lõike 1 kohaselt peab koha-aadress tagama objekti leidmise geograafilises ruumis ning olema kooskõlas aadressiandmete süsteemiga.

Sama seaduse § 57 lõike 1 punkti 2 kohaselt peab koha-aadressi muutma, kui kehtestatud koha-aadress ei ole vastavuses õigusaktides sätestatud nõuetega.

Liikluspinna järgsel adresseerimisel antakse numberlisandid mõlemal pool liikluspinda ühesuunalises kasvavas järjekorras, kusjuures ühel pool liikluspinda asetsevad paaritud, teisel pool liikluspinda paarisnumbrid ning tähtlisand lisatakse aadressinumbrile vaid vajadusel.

Narva linnas asuv, koha-aadressiga 5. Paemurru tn 19a (51105:001:0121) hoonestatud maaüksus on ebaloogilise numeratsiooniga, sest asub 5. Paemurru tänava paarisnumbrite poolel. Siis Narva Linnavalitsus koha-aadressi määrajana, tagades koha-aadressi järjepidevuse ning järgides linna ühetaolise nummerdamise tava, viib läbi koha-aadressi korrastamise menetluse määrates maaüksusele aadress 5. Paemurru tn 22 (asendipaan lisatud). 

Kõnesoleva krundi omanikku teavitati kavandatava aadressi muutmisest (tähitud 13.10.2020 kiri nr 1-13.3/2884), mille omanik on 27.10.2020. a kätte saanud ning vastuväiteid pole määratud tähtaja jooksul esitanud.
2. Õiguslikud alused
Ruumiandmete seaduse § 54 lõike 1 kohaselt on koha-aadressi määrajaks linna- või vallavalitsus ja § 55 lõike 1 kohaselt teeb aadressitoimingud ning asjakohased otsused koha-aadressi määraja omal algatusel.
3. Otsus
Määrata katastritunnusega 51105:001:0121 maaüksusele koha-aadress Narva linn, 5. Paemurru tn 22.

4. Rakendussätted
4.1 Narva Linnavalitsuse Arhitektuuri- ja Linnaplaneerimise Ametil teha korraldus    teatavaks kinnistu omanikule;

4.2  Korraldus jõustub teatavakstegemisest;

4.3 Käesoleva korralduse peale võib esitada Narva Linnavalitsusele vaide haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebus Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest.

